b'\n_START_ARTICLE_\nSari Laine\n_START_PARAGRAPH_\nSari Laine (s. 18. marraskuuta 1962 Helsinki) on suomalainen karateka ja karatevalmentaja._NEWLINE_Laineen urheilu-uran suurin saavutus on vuonna 1994 saavutettu maailmanmestaruus. H\xc3\xa4nell\xc3\xa4 on my\xc3\xb6s MM-hopea vuodelta 1998 ja MM-pronssi vuodelta 1986. Euroopan mestaruuskisoissa h\xc3\xa4n on saavuttanut seitsem\xc3\xa4n henkil\xc3\xb6kohtaista mestaruutta ja yhteens\xc3\xa4 21 mitalia. H\xc3\xa4n voitti mestaruuden vuosina 1987, 1991, 1992 (oma painoluokka sek\xc3\xa4 avoin sarja), 1994, 1995 (avoin sarja) ja 1996._NEWLINE_Laineelle my\xc3\xb6nnettiin musta vy\xc3\xb6 vuonna 1992. Nykyisin h\xc3\xa4nen vy\xc3\xb6luokkansa on 4. dan. Laine valittiin Vuoden naisurheilijaksi vuonna 1995. H\xc3\xa4n sai valtion urheilija-apurahaa vuosina 1999\xe2\x80\x932000. Vuosina 2006\xe2\x80\x932010 sek\xc3\xa4 2011\xe2\x80\x932012 h\xc3\xa4n toimi Suomen karateliiton p\xc3\xa4\xc3\xa4valmentajana.'